Komisijos reglamentas (EB) Nr. 352/2002
2002 m. vasario 25 d.
iš dalies keičiantis Reglamentą (EB) Nr. 1121/2001, nustatantį koregavimo koeficientus, taikytinus kiekvieno tradicinio operatoriaus referenciniam kiekiui pagal bananų importo tarifų kvotas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo [1] su paskutiniais pakeitimais, padarytais Reglamentu (EB) Nr. 2587/2001 [2], ypač į jo 20 straipsnį,
atsižvelgdama į 2001 m. gegužės 7 d. Komisijos reglamentą (EB) Nr. 896/2001, nustatantį detalias Tarybos reglamento (EEB) Nr. 404/93, susijusio su bananų importavimui į Bendriją skirtomis priemonėmis, taikymo taisykles [3], su paskutiniais pakeitimais, padarytais Reglamentu (EB) Nr. 349/2002 [4], ypač į jo 5 straipsnio 2 dalį,
kadangi:
(1) Pagal Reglamento Nr. (EB) Nr. 896/2001 5 straipsnio 2 dalį Reglamentu (EB) Nr. 1121/2001 [5] su paskutiniais pakeitimais, padarytais Reglamentu (EB) Nr. 2146/2001 [6], Komisija nustatė koregavimo koeficientą, taikytiną abiejų tradicinių kategorijų operatorių referenciniam kiekiui, remdamasi iš valstybių narių gauta informacija apie referencinių kiekių sumą, nustatytą tradiciniams A/B ir C operatoriams.
(2) Atsižvelgiant į B ir C tarifų kvotų kiekių pasikeitimus, nustatytus vadovaujantis Reglamentu (EB) Nr. 2587/2001, ir tarifų kvotos C tarp tradicinių ir netradicinių operatorių paskirstymo pasikeitimus vadovaujantis Reglamentu (EB) Nr. 349/2002, reikia suderinti koregavimo koeficientus, taikytinus tradicinių operatorių referenciniams kiekiams pagal A/B ir C tarifų kvotas.
(3) Reglamentas (EB) Nr. 1121/2001 turėtų būti atitinkamai iš dalies pakeistas.
(4) Šis reglamentas turi įsigalioti nedelsiant, atsižvelgiant į Reglamento (EB) Nr. 896/2001 nustatytus galutinius terminus.
(5) Šiame reglamente nustatytos priemonės atitinka Bananų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EB) Nr. 1121/2001 1 straipsnis keičiamas taip:
"1 straipsnis
A/B ir C tarifų kvotoms, numatytoms Reglamento (EEB) Nr. 404/93 18 straipsnyje, koregavimo koeficientas, numatytas Reglamento (EB) Nr. 896/2001 5 straipsnio 2 dalyje, yra toks:
-kiekvienam tradiciniam A/B operatoriui: | 1,12108, |
-kiekvienam tradiciniam C operatoriui: | 0,93147. |
Ne vėliau kaip 2002 m. vasario 28 d. kompetentingos valstybių narių institucijos praneša atitinkamiems operatoriams apie vadovaujantis šiuo straipsniu pataisytus jų referencinius kiekius."
2 straipsnis
Šis reglamentas įsigalioja 2002 m. vasario 26 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. vasario 25 d.